Publication: Magyar Közlöny
Issue: MK-2000-4 (Year: 2000, Number: 4)
Era: 1990-2004
Section: 17 A 3/E. § előtti fejezetcímet az 1/2000. (I. 14.) Korm. rendelet
Paragraph Index: 333

(4) A (2) és (3) bekezdésben meghatározott támogatás, kamat és költség mértéket a kölcsön kamatainak változásánál, illetőleg az üzleti év fordulójának napján kell alkalmazni. Az állampapír átlaghozamát az Államadósság Kezelő Központ által a megelőző időszak félévére már közzétett referencia hozamok alapján kell megállapítani. Ha a hitelintézet által alkalmazott mérték a (2) bekezdésben meghatározott kamat és költség mértéket legfeljebb fél százalékkal haladja meg, akkor a kamat mértékét nem kell módosítani. Egy évnél hosszabb időszakra állandó kamatozású hitelek esetében a támogatás, a kamat és a költség mértéket csak a szerződés megkötésekor és az állandó kamat meghatározott időszakának lejártakor kell alkalmazni.

Source: https://magyarkozlony.hu/hivatalos-lapok/706a79b9b7af3650bbe07b8e9fa04980ffe1c36b/dokumentumok/28e42d4c5695a7ad87ae7c57f033be813b0b1e14/letoltes